b'\n_START_ARTICLE_\nK\xc3\xa4\xc3\xa4pi\xc3\xb6sferoidigalaksi\n_START_PARAGRAPH_\nK\xc3\xa4\xc3\xa4pi\xc3\xb6sferoidigalaksit eli tyypin dSph galaksit ovat alhaisen luminositeetin omaavia galakseja, jotka ovat Linnunradan tai Andromedan kaltaisten galaksien satelliittigalakseja. Ne muistuttavat ominaisuuksiltaan k\xc3\xa4\xc3\xa4pi\xc3\xb6ellipsigalakseja (kummankin tyypin galakseissa t\xc3\xa4htien muodostuminen on yleens\xc3\xa4 hidasta, kummatkin ovat pallomaisia ja kummillakin on usein alhainen luminositeetti).'